Diari Oficial de la Generalitat Valenciana


Sumari del DOGV 4996, del 29-04-2005 (2005/4621)

ORDE de 18 d'abril de 2005, de la Conselleria de Justícia i Administracions Públiques, per la qual es procedeix a efectuar la segona i tercera convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació del Sector del Menor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4996

Data del DOGV
:   29-04-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4621


Data del document
:   18-04-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * programa d'actuació
    * jove
    * creació d'ocupació
    * treball de joves
    * concurs administratiu

ORDE de 18 d'abril de 2005, de la Conselleria de Justícia i Administracions Públiques, per la qual es procedeix a efectuar la segona i tercera convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació del Sector del Menor. [2005/X4621]
  
Amb data 30 de març de 1999, el Govern Valencià va adoptar Acord pel qual s'aprovava el Pla d'Ocupació del Sector del Menor, Acord que va ser publicat en el Diari Oficial de la Generalitat Valenciana núm. 3473, de 14 d'abril.
  
Vista la Sentència núm. 349 de 2004, de 12 de juliol, recaiguda en les interlocutòries 960/03, del Jutjat Social número 4 de València, per la qual s'estima la demanda de la Confederació Sindical de Comissions Obreres i es condemna la Generalitat Valenciana a efectuar la segona convocatòria prevista en el Pla d'Ocupació, aprovat per Acord del Govern Valencià, de 30 de març de 1999.
  
Transcorregut més de sis anys des de l'aprovació del Pla i tenint en compte el que preveu l'art. 5.1.2 i 5.1.3 de l'esmentat Pla, que preveu una segona i tercera convocatòria dels cursos de promoció interna i d'adaptació de la relació jurídica del personal inclòs en el Pla d'Ocupació del Sector del Menor, i així donar per conclòs l'esmentat procés.
  
L'article 5.1.1. apartat a) de l'Acord estableix que, amb anterioritat al començament de les proves de promoció i d'adaptació de la relació jurídica, es convocaran aquestes mitjançant una orde del conseller de Justícia i Administracions Publiques, en què s'inclourà, necessàriament, el nomenament del tribunal qualificador, així com el model normalitzat de sol·licitud de participació en el procés.
  
Per tot això, i en virtut de les competències que estan atribuïdes en els articles 27 del Text Refós de la llei de la Funció Pública Valenciana, aprovat pel Decret Legislatiu, de 24 d'octubre de 1995, del Cònsol de la Generalitat Valenciana, i 35.e) de la Llei 5/1983, de 30 de desembre, del Govern Valencià, en execució de l'esmentada sentència i en compliment de les previsions mencionades en l'Acord adoptat pel Govern València,
  
DECRETE
  
Primer
  
Es convoquen els cursos selectius de promoció interna i d'adaptació de la relació jurídica, corresponents a la segona i tercera convocatòria, dirigida al personal adscrit al Sector del Menor de l'administració del Govern Valencià, inclòs en el Pla d'Ocupació d'aquest Sector, aprovat per Acord del Consell de 30 de març de 1999 (DOGV número 3.473, de 14 d'abril), amb subjecció al que disposa el mateix Pla i al que estableix la present Orde.
  
Segon
  
Els qui reunisquen els requisits i les condicions previstos en l'apartat 3.1 del Pla i no tenien titulació corresponent al grup B en el moment de publicar-se aquest, i l'hagen obtingut posteriorment o que ja va participar en la primera convocatòria i no va superar les proves o bé no hi va participar, i desitgen prendre part en el procés d'adaptació objecte de la present convocatòria, hauran de manifestar-ho formulant sol·licitud, segons el model que s'acompanya com a annex I d'aquesta orde, en què la persona aspirant haurà d'indicar el procés, dels establits en la base tercera, en què considera que ha d'adscriure-se-li, amb indicació del lloc de treball que ocupa, i, si fa el cas, si està en qualsevol tipus d'excedència o una altra situació administrativa.
  
Tercer
  
Les sol·licituds, dirigides a la Direcció General d'Administració Autonòmica, es presentaran al Registre de la Conselleria de Justícia i Administracions Públiques, carrer Miquelet, 5, 46950 València, o a les oficines públiques, a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 10 dies hàbils, comptadors des de l'endemà de la publicació de la present Convocatòria en el Diari Oficial de la Generalitat Valenciana.
  
Quart
  
Finalitzat el termini de presentació de sol·licituds, la Direcció General d'Administració Autonòmica publicarà en el Diari Oficial de la Generalitat Valenciana la relació d'admesos i exclosos a la realització dels cursos i proves selectives, i especificarà, en aquest últim cas, el motiu d'això, i adscriurà els admesos en el procés que els corresponga.
  
Cinqué
  
Publicada la relació, a què es refereix l'apartat anterior, els aspirants podran formular, durant un termini de 10 dies hàbils, comptadors a partir del següent del de la publicació, les al·legacions que estimen oportunes, així com esmenar les faltes en què hagueren incorregut i acompanyar els documents preceptius no presentats juntament amb la sol·licitud, de conformitat amb el que disposa l'article 71 de la Llei 30/1992, de 26 de novembre.
  
Sisé
  
Transcorregut el termini anterior i esmenats els defectes i vistes les reclamacions, la Direcció General d'Administració Autonòmica dictarà una resolució amb la llista definitiva d'admesos, que es publicarà en el Diari Oficial de la Generalitat Valenciana.
  
Seté
  
L'Institut Valenciana d'Administració Pública (IVAP) determinarà el calendari de celebració dels cursos, règim horari i lloc de realització d'aquests, mitjançant la corresponent resolució de la Direcció General d'Administració Autonòmica, que serà publicada en el Diari Oficial de la Generalitat Valenciana. Així mateix, l'IVAP designarà el professorat que impartirà el curs.
  
Vuité
  
El Tribunal qualificador dels cursos i proves selectives de promoció interna i d'adaptació de la relació jurídica, que haurà de realitzar l'avaluació continuada dels cursos selectius i la qualificació de les proves finals, estarà format pels membres següents:
  
Titulars
  
Presidenta: Amparo Gascó Company, cap d'Àrea de l'Institut Valencià d'Administració Pública.
  
Secretari: Francisco Martínez Sánchez, cap del Servei d'Estudis de l'Institut Valencià d'Administració Pública.
  
Vocals:
  
- Mª Luisa Sáez Tejerina, cap del Servei de Protecció i Inserció de Menors de la Direcció General de la Família, Menor i Adopcions.
  
- Enrique Benlloch Galindo, cap de la Secció d'Inserció de Menors, de la Direcció General de la Família, Menor i Adopcions.
  
- Jacinto Pallarés Mestre, en representació de totes i cada una de les organitzacions sindicals presents en la Mesa Sectorial de Funció Pública.
  
Suplents:
  
President: Vicente Serra Martínez, cap d'Àrea de Funció Pública.
  
Secretari:Julio César Rodríguez'Gavela López, cap de la Secció d'Informes i Estudis de la Direcció General de l'administració Autonòmica.
  
Vocals:
  
- Vicenta Gómez Navarro, cap del Servei de Formació, de l'Institut Valencià d'Administració Pública..
  
- Jesús Dénia Lafuente, tècnic mitjà d'Acció Social de la Direcció Territorial d'Alacant, de la Conselleria de Benestar Social.
  
- Juan Carlos Núñez Acebes, en representació de totes i cada una de les organitzacions sindicals presents en la Mesa Sectorial de Funció Pública.
  
Nové
  
Als efectes de comunicacions, i de qualsevol altra incidència derivada d'aquesta Convocatòria, el Tribunal qualificador tindrà la seu a la Conselleria de Justícia i Administracions Públiques, carrer Miquelet, 5 de València.
  
Deu
  
El règim jurídic de funcionament del Tribunal Qualificador serà l'establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, i els seus membres hauran d'abstindre's i podran ser objecte de recusació per les persones interessades, quan hi concórrega alguna de les circumstàncies previstes en els articles 28 i 29 de la referida Llei.
  
Onze
  
La present convocatòria, les seues bases i tots els actes administratius que siguen dictats en el seu desenvolupament, llevat dels acords i actuacions de la Comissió d'Admissió i Seguiment del Pla d'Ocupació del Sector del Menor, podran ser impugnats per les persones interessades mitjançant la interposició de recurs contenciós administratiu en el termini de dos mesos, comptadors des de l'endemà de la publicació, davant la seu del Jutjat Contenciós Administratiu de la ciutat de València, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, podrà interposar-se potestativament recurs de reposició davant el mateix òrgan que dicte l'acte que es recorre en el termini d'un mes, comptador des de l'endemà de la publicació, o qualsevol altre recurs que estime escaient per a la defensa dels seus interessos.
  
València, 18 d'abril de 2005
  
El conseller de Justícia i Administracions Públiques,
  
MIGUEL PERALTA VIÑES